**Nolikuma 5.pielikums**

**LĪGUMS PAR SIGULDAS NOVADA PAŠVALDĪBAS**

**LIETOTNES IZSTRĀDI UN UZTURĒŠANU Nr.**

Siguldā 2017.gada \_\_.\_\_\_\_\_\_\_\_\_\_

**Siguldas novada Dome**, reģistrācijas Nr. 90000048152, juridiskā adrese Pils ielā 16, tās izpilddirektores Jeļenas Zarandijas personā, kura rīkojas uz 2013.gada 13.jūnija Siguldas novada Domes saistošajiem noteikumiem Nr.14 “Siguldas novada pašvaldības Nolikums” (prot.Nr.13.,§2) no vienas puses, turpmāk saukts **Pasūtītājs**, no vienas puses un

**“\_\_\_\_\_\_\_\_\_\_\_\_\_”,** vienotais reģistrācijas Nr. \_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_ tās \_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, turpmāk tekstā saukts **Izpildītājs** no otras puses,

kopā un atsevišķi turpmāk tekstā saukti Puses, bez maldības, viltus vai spaidiem, pamatojoties uz Siguldas novada Domes veiktā iepirkuma Nr. 2017/01 „Siguldas novada pašvaldības lietotnes izstrādāšanas un uzturēšanas pakalpojumi” rezultātiem, noslēdz šo līgumu, turpmāk tekstā Līgums, par sekojošo:

1. **Līguma priekšmets**
	1. Pasūtītājs uzdod un Izpildītājs par šajā Līgumā atrunāto cenu un noteikumiem apņemas ar saviem spēkiem, tehniskajiem līdzekļiem un materiāliem veikt Siguldas novada pašvaldības lietotnes izstrādi un uzturēšanu (turpmāk tekstā – Pakalpojums).
	2. Pakalpojums izpildāms atbilstoši Līguma un tā pielikuma prasībām – Tehniskajai specifikācijai (pielikums Nr.1), Finanšu piedāvājumam (pielikums Nr.2) un Tehniskajam piedāvājumam (pielikums Nr.3), kā arī atbilstoši spēkā esošajiem Latvijas Republikas normatīvajiem aktiem.
	3. Līguma 1.1.punktā minētos Pakalpojumus Pasūtītājs iepērk Siguldas novada Domes iestādes – pašvaldības aģentūras „Siguldas Attīstības aģentūra” vajadzībām.
	4. Visus norēķinus par līguma saistību izpildi veiks Siguldas novada pašvaldības aģentūra „Siguldas Attīstības aģentūra”, reģistrācijas Nr.90010201940, juridiskā adrese: Ausekļa iela 6, Sigulda, LV – 2150.
	5. Siguldas novada Dome garantē Siguldas novada pašvaldības aģentūras „Siguldas Attīstības aģentūra” šī Līguma saistību izpildi un samaksu par izpildītiem darbiem.

## Pakalpojuma izpildes termiņš un pieņemšanas kārtība

## Pakalpojuma piedāvātā risinājuma izstrādes darbus saskaņā ar Līgumā noteiktā iepirkuma nolikuma “Tehnisko specifikāciju” Izpildītājs veic šajos termiņos:

* + 1. I etapu – līdz 2017.gada 15.maijam;
		2. II etapu – līdz 2017.gada 1.septembrim.
	1. Šī Līguma 2.1.punktā noteikto darbu izpilde tiek apstiprināta ar pieņemšanas-nodošanas aktu, kuru paraksta Puses. Šajā Līguma punktā noteikto aktu sagatavo un iesniedz Pasūtītājam Izpildītājs. Izpildītājs ir tiesīgs neparakstīt Pakalpojuma pieņemšanas-nodošanas aktu, ja sniegtais Pakalpojums neatbilst šī Līguma un tā pielikumu vai normatīvo aktu prasībā. Šādā gadījumā Izpildītājs novērš Pakalpojuma defektus Pasūtītāja defektu aktā noradītā termiņā.
	2. Izpildītājs Līguma 1.1. punktā noteikto uzturēšanu uzsāk pildīt nākamajā dienā, pēc tam, kad Puses ir parakstījušas pieņemšanas-nodošanas aktu par Līguma 2.1.2. punktā noteiktā etapa izpildi un veic 12 mēnešus, skaitot no uzturēšanas izpildes uzsākšanas dienas.
1. **Pakalpojumu sniegšanas kārtība**
	1. Izpildītājs veic līguma 1.1.punktā norādītos Pakalpojumus atbilstoši spēkā esošiem normatīviem aktiem un pēc Pasūtītāja rakstveida vai elektroniski saņemtiem pieprasījumiem.
	2. Izpildītāja atbildīgā persona: \_\_\_\_\_\_\_\_\_\_\_\_ \_\_\_\_\_\_\_\_\_\_\_\_, tālr.Nr. \_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Pasūtītāja atbildīgā persona: P/A “Siguldas Attīstības aģentūra” direktore Laura Skrodele, tālr.Nr. 28357158, e-pasta adrese: laura.skrodele@sigulda.lv.
	4. Līguma 3.2. un 3.3.punktos minētās personas ir tiesīgas parakstīt Pakalpojuma pieņemšanas-nodošanas aktu un defektu aktus.
	5. Par sniegtajiem Pakalpojumiem Pasūtītājs veic apmaksu Izpildītājam atbilstoši Līgumā noteiktā iepirkuma “Finanšu piedāvājumam”, kas pievienots Līgumam Pielikumā Nr.2, kurā norādīts pakalpojumu veids, termiņš un to izmaksas.
	6. Izpildītājam ir pienākums godprātīgi pildīt šī Līguma un tā pielikuma noteikumus un ievērot normatīvo aktu prasības Pakalpojuma sniegšanā.
	7. Izpildītājam ir pienākums ievērot konfidencialitāti attiecībā uz visu šī Līguma darbības laikā no Pasūtītāja saņemto informāciju un nodrošināt Pasūtītāja datu drošību un saglabāšanu, izņemot Latvijas Republikas normatīvajos aktos paredzētos gadījumus.
	8. Pasūtītājam ir tiesības jebkurā Pakalpojuma izpildes stacijā veikt Pakalpojuma izpildes pārbaudi, pārbaudot vai tā atbilst Līguma un tā pielikumu prasībām.
	9. Ja Pasūtītājs konstatē, ka Pakalpojums nav sniegts pilnībā vai atbilstošā kvalitātē, Pasūtītājs var neparakstīt aktu un Izpildītājam tie jānovērš Pasūtītāja noteiktajā termiņā.
	10. Pakalpojuma problēmu pieteikumus Pasūtītājs nosūta Izpildītājam uz e-pasta adresi: \_\_\_\_\_\_\_\_\_\_\_\_\_\_\_\_\_\_\_.
2. **Līguma summa un tās samaksas kārtība**
	1. Līguma summa par Pakalpojuma izpildi tiek noteikta EUR \_\_\_\_\_ (\_\_\_\_ euro \_\_\_\_\_\_ centi) plus pievienotās vērtības nodoklis \_\_\_% - EUR \_\_\_\_\_ (\_\_\_\_\_ euro \_\_\_\_\_\_ centi) pavisam kopā EUR \_\_\_\_\_ (\_\_\_\_\_ euro \_\_\_\_\_ centi).
	2. Līguma 2.1. punktā noteiktos izstrādes darbus Pasūtītājs apmaksās Izpildītājam pēc pieņemšanas-nodošanas akta parakstīšanas un attiecīga rēķina saņemšanas EUR \_\_\_\_\_ (\_\_\_\_ euro \_\_\_\_\_\_ centi), tajā skaitā pievienotās vērtības nodoklis \_\_\_% - EUR \_\_\_\_\_ (\_\_\_\_\_ euro \_\_\_\_\_\_ centi).
	3. Līguma 2.3.punktā noteikto uzturēšanu Pasūtītājs apmaksās Izpildītājam 12 vienādās daļās, t.i. EUR \_\_\_\_\_ (\_\_\_\_ euro \_\_\_\_\_\_ centi), tajā skaitā pievienotās vērtības nodoklis \_\_\_% - EUR \_\_\_\_\_ (\_\_\_\_\_ euro \_\_\_\_\_\_ centi) par katru Pakalpojuma izpildes mēnesi.
	4. Norēķinus par iepriekšējā mēnesī izpildīto Pakalpojumu Pasūtītājs veic 20 kalendāro dienu laikā, skaitot no dienas, kas Pasūtītājs ir saņēmis no Izpildītāja rēķinu. Minēto rēķinu Izpildītājs iesniedz Pasūtītājam elektroniskā veidā, nosūtot to uz Pasūtītāja kontaktpersonas e-pastu: laura.skrodele@sigulda.lv.
	5. Pasūtītāja maksājums tiek uzskatīts par izpildītu dienā, kad Līgumā noteiktais maksājums ir saņemts Izpildītāja norādītajā bankas kontā. Strīdus gadījumā Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. **Pušu atbildība par saistību neizpildi**
	1. Ja Izpildītājs nepilda savas saistības Līgumā noteiktajos termiņos, tajā skaitā Līguma 3.8. punktā noteiktajos gadījumos, Izpildītājs maksā Pasūtītājam līgumsodu 0,1% apmērā no izpildāmo Pakalpojumu summas par katru nokavēto darba dienu, bet kopumā ne vairāk par 10% no Līguma 4.1. punktā noteiktās Līguma summas.
	2. Ja Pasūtītājs nesamaksā Izpildītājam Līgumā noteiktajā termiņā, Pasūtītājs maksā Izpildītājam līgumsodu 0,1% (nulle komats viens procents) apmērā no termiņā nesamaksātās summas par katru nokavēto darba dienu, bet kopumā ne vairāk par 10% no Līguma 4.1. punktā noteiktās Līguma summas.
	3. Gadījumā, ka Izpildītājs nenodrošina Pakalpojuma problēmu pieteikumu izpildi tā uzturēšanas laikā, atbilstoši Līguma pielikumos noteiktajam, tad Izpildītājs maksā Pasūtītājam līgumsodu EUR 5 (pieci euro 00 centi) par katru nokavēto stundu, taču kopumā ne vairāk kā 10% no Līguma 4.1. noteiktās Līguma summas.
	4. Gadījumā, ja trešās personas izvirza jebkādas prasības un/ vai pretenzijas attiecībā par Pakalpojuma autortiesībām un to iespējamiem pārkāpumiem, tad visu atbildību (t.sk. pienākumu atlīdzināt zaudējumus) par to uzņemas Izpildītājs.
	5. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam noteikti un aprēķināti saskaņā ar Līgumu.
	6. Ja Pasūtītājs izbeidz Līgumu saskaņā ar Līguma 9.2. punktu, tad Izpildītājs maksā Pasūtītājam līgumsodu 10% (desmit procenti) no Līguma summas, kas noteikta Līguma 4.1. punktā.
	7. Līgumsoda samaksa neatbrīvo Puses no Līgumā noteikto saistību izpildes.
4. **Konfidenciālā informācija**
	1. Puses apņemas neizpaust trešajām pusēm informāciju saistībā ar Pakalpojumu un tā detaļām, kas bijušas pieejamas Līguma izpildes gaitā, izņemot gadījumus, kad šādu informāciju pieprasa tiesībsargājošās vai citas iestādes, kurām ir piešķirtas šādas tiesības, saskaņā ar Latvijas Republikas normatīvajiem aktiem.
	2. Par konfidenciālu informāciju uzskatāma:
		1. jebkura informācija un dati neatkarīgi no to formas, informācijas nesēja un iegūšanas veida, kas ir vai var būt saistīta ar Pakalpojumu, tehniskajiem risinājumiem, vietas piekļuves datiem;
		2. jebkuri ziņojumi, analīzes, pārskati un citi dokumenti, ko ir sagatavojusi kādā no Pusēm, Puses darbinieki un/ vai to pilnvarotās personas, saistībā ar Līgumu un tā izpildi;
		3. konfidenciālās informācijas noteikumi ir spēkā Līguma darbības laikā, kā arī pēc Līguma darbības izbeigšanās.
	3. Puses apņemas personu datus izmantot tikai Līgumā noteikto saistību izpildei un veikt personas datu apstrādi saskaņā ar Līguma, Fizisko personu datu aizsardzības likuma u.c. Latvijas Republikā spēkā esošo normatīvo aktu, kas regulē fizisko personu datu aizsardzību, prasībām un nosacījumiem.
	4. Puses nodrošina, ka to darbinieki, kuri iesaistīti personas datu, kuru apmaiņa tiek veikta uz Līguma pamata, apstrādē, ievēro šādas minimālas personas datu apstrādes prasības:
		1. neaplūkot personas datus un neveikt personas datu apstrādi, ja tas nav nepieciešamas darbiniekam uzdotā darba, kas izriet no šajā līgumā noteikto darbību realizācijas izpildei;
		2. nekopēt personu datus no Pušu informācijas sistēmām uz jebkādiem datu nesējiem un neizmantot personu datus saturošus informācijas nesējus no darba telpām;
		3. neizpaust trešajām personām personas datus vai tehnisko informāciju, kas darbiniekam kļuvuši zināmi, pildot darba pienākumus.
5. **Nepārvaramas varas apstākļi**
	1. Līdzēji tiek atbrīvoti no atbildības par daļēju vai pilnīgu saistību neizpildīšanu šī Līguma ietvaros, ja šī neizpildīšana ir sekas tādiem apstākļiem un notikumiem kā dabas katastrofas, auto katastrofas, ūdens plūdi, ugunsnelaime, zemestrīce un citas stihiskas nelaimes, pēkšņs, neparedzēts elektroenerģijas padeves traucējums, karš, streiki, nemieri, valsts iekšējie apvērsumi un citi apstākļi, kas neiekļaujas Līdzēju iespējamās kontroles robežās, turpmāk tekstā – Nepārvarama vara, tādā gadījumā Līguma saistību izpildes termiņš tiek pagarināts par laiku, kas vienāds ar Nepārvaramas varas izraisīto Līguma saistību aizkavēšanos.
	2. Līdzēju nespēja pildīt kādu no savām saistībām saskaņā ar šo Līgumu netiks uzskatīta par šī Līguma izbeigšanu vai saistību nepildīšanu, ja Līdzēju nespēja izriet no Nepārvaramas varas notikuma, un, ja Līdzēji, kuru ietekmējis šāds notikums:
		1. ir veikusi visus pamatotos piesardzības pasākumus, veltījusi nepieciešamo uzmanību un iespēju robežās veikusi pamatotas alternatīvas darbības, lai izpildītu šī Līguma noteikumus;
		2. ir centusies iesaistīt trešās personas vai atbilstošas kompetences valsts vai pašvaldību iestādes, lai novērstu vai mazinātu Nepārvaramas varas iedarbību;
		3. ir informējusi otru Līdzēju par Nepārvaramas varas apstākļu iestāšanos.
	3. Ja Nepārvarama vara ir spēkā ilgāk par 1 (vienu) kalendāro mēnesi, katram no Līdzējiem ir tiesības vienpusēji izbeigt šo Līgumu.
6. **Strīdu izšķiršanas kārtība**
	1. Jebkuras nesaskaņas, domstarpības vai strīdi, kas izceļas no Līguma izpildes, tiks risināti savstarpēju sarunu ceļā, kas tiks attiecīgi protokolētas.
	2. Gadījumā, ja Līdzēji nespēj vienoties par strīdu izšķiršanu, strīds risināms tiesā saskaņā ar normatīvajiem aktiem.
7. **Līguma izbeigšana**
	1. Izpildītājam ir tiesības vienpusēji izbeigt Līgumu, par to iepriekš rakstiski paziņojot Pasūtītājam, ja Pasūtītājs kavē Līgumā noteikto maksājumu vairāk kā 20 kalendārās dienas.
	2. Pasūtītājam ir tiesības vienpusēji izbeigt Līgumu, par to iepriekš rakstiski paziņojot Izpildītājam gadījumos, ja:
		1. Izpildītājs kavē Līguma 2.1. punktā noteikto termiņu vairāk kā 10 kalendārās dienas;
		2. Izpildītājs pārkāpj Līguma un tā pielikumu noteikumus;
		3. Tiek pasludināts Izpildītāja maksātnespējas process vai tiek uzsākts Izpildītāja likvidācijas process.
	3. Līguma izbeigšana neatbrīvo Līdzējus no tām savstarpējām finansiālām un citām no šī Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.
	4. Puses ir tiesīgas izbeigt Līgumu, rakstiski vienojoties.
8. **Citi noteikumi**
	1. Līgums stājas spēkā ar tā parakstīšanas brīdi un ir spēkā līdz brīdim, kad Puses ir izpildījušas visas tām no Līguma izrietošās saistības.
	2. Pušu reorganizācijas gadījumā no šī Līguma izrietošās saistības pāriet tiesību un saistību pārņēmējam (pārņēmējiem).
	3. Visi paziņojumi un uzaicinājumi, kuri ir būtiski šī Līguma saistību izpildes sakarā, Līdzējiem ir jānosūta otram Līdzējam uz Līgumā norādītajām adresēm ierakstītās vēstulēs vai iesniedzot tos personīgi, taču informācijas apmaiņai Līdzēji var izmantot elektroniskos sakaru līdzekļus: e-pastu vai sazināties telefoniski.
	4. Līguma attiecības, kas nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	5. Jebkādas izmaiņas un papildinājumi šajā Līgumā izdarāmi, abpusēji saskaņojot un rakstiski noformējot vienošanos, kas pēc tās abpusējas parakstīšanas kļūst par šī Līguma neatņemamu sastāvdaļu.
	6. Līgums sagatavots un parakstīts divos eksemplāros pa vienam katrai Pusei, katrs Līguma eksemplārs, ieskaitot pielikumus uz \_\_ (\_\_\_\_\_\_\_) lapām latviešu valodā. Līgumam ir pievienoti Līguma 10.7. punktā uzskaitītie pielikumi, kas ir neatņemamas Līguma sastāvdaļas. Abiem eksemplāriem ir vienāds juridiskais spēks. Abiem Līguma eksemplāriem ir vienāds juridiskais spēks.
	7. Pielikumā:
		1. Nr.1. Tehniskā specifikācija.
		2. Nr.2. Finanšu piedāvājums.
		3. Nr.3. Tehniskais piedāvājums.

 **11. Pušu juridiskās adreses**

|  |  |  |
| --- | --- | --- |
| **Pasūtītājs:****Siguldas novada Dome** Reģ. Nr. 90000048152Adrese: Pils iela 16, Sigulda, LV2150\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. / J. Zarandija/ |  | **Izpildītājs** **“\_\_\_\_\_\_\_\_\_\_\_\_\_\_\_\_”**Reģ. Nr. \_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. /\_.\_\_\_\_\_\_\_\_\_\_\_\_\_/ |